Catarroja s'adhereix a l'Agència Valenciana de Protecció del Territori
29 jun 2021

Martí Raga, regidor d’Urbanisme, ha destacat que l’objectiu d’aquesta adhesió és “enfortir la defensa del sòl no urbanitzable comú o protegit, que a Catarroja es correspon a l’Horta i al Parc Natural de l’Albufera, contra determinades actuacions que poden suposar un greu perjuí”.

L'Ajuntament, com a membre de l'agència, pot participar en les decisions de l'organisme, atés que optarà a tindre representació en el Consell de Direcció de l'AVPT. Tal com estableix la proposta que es presentarà per al seu debat plenari, es delegarà també en l'agència la competència exclusiva per a iniciar, tramitar i resoldre els procediments de restauració de la legalitat urbanística i sancionador en els casos en què es produïsquen infraccions greus o molt greus comeses en sòl no urbanitzable abans de la data de publicació de l'acord d'adhesió.